Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 1998 M. LAPKRIČIO 20 D. NUTARIMO NR. 1353 „Dėl profesinės karo tarnybos karių, karių savanorių ir kitų aktyviojo rezervo karių, taip pat parengtojo rezervo karių tarnybos apmokėjimo sąlygų“ PAKEITIMO

2014 m. gruodžio 23 d. Nr. 1512
Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 1998 m. lapkričio 20 d. nutarimą Nr. 1353 „Dėl profesinės karo tarnybos karių, karių savanorių ir kitų aktyviojo rezervo karių, taip pat parengtojo rezervo karių tarnybos apmokėjimo sąlygų“:

1.1. Pakeisti nurodytu nutarimu patvirtintus profesinės karo tarnybos karių pareigų, susijusių su didesne vadų atsakomybe, ir šias pareigas atitinkančių tarnybinio atlyginimo priedų dydžius ir papildyti šia pastaba:

„Pastaba. Už tą patį laikotarpį profesinės karo tarnybos kariams mokamas tik vienas iš patvirtintų dydžių, nustatytų pareigoms, susijusioms su didesne vadų atsakomybe, ir šias pareigas atitinkantis tarnybinio atlyginimo priedas.“

1.2. Pakeisti nurodytu nutarimu patvirtintus profesinės karo tarnybos karių pareigų, susijusių su ypatinga specifika, sąrašą ir šias pareigas atitinkančių tarnybinio atlyginimo priedų dydžius ir juos išdėstyti nauja redakcija (pridedama).

2. Šis nutarimas įsigalioja 2015 m. liepos 1 dieną.

Ministras Pirmininkas	Algirdas Butkevičius

Krašto apsaugos ministras	Juozas Olekas

PATVIRTINTA
Lietuvos Respublikos Vyriausybės
1998 m. lapkričio 20 d. nutarimu Nr. 1353

(Lietuvos Respublikos Vyriausybės
2014 m. gruodžio 23 d. nutarimo Nr. 1512
redakcija)

profesinės karo tarnybos karių Pareigos, susijusios su ypatinga specifika, ir šias pareigas atitinkančių tarnybinio atlyginimo priedų dydžiai1

(baziniais dydžiais)

Profesinės karo tarnybos karių tiesiogiai vykdomos pareigos	Koeficientas
Skrydžiai orlaivio įgulos sudėtyje2 Pratybos ir kovinis budėjimas laivo įgulos sudėtyje3 Nardymo ir kiti darbai po vandeniu Išminavimo ir sprogdinimo darbai Šuoliai su parašiutu Bazinis karinis rengimas mokomuosiuose batalionuose (instruktoriai)	1
Užduotys, kurioms atlikti reikia ypatingos psichologinės ir fizinės ištvermės4: intervencija (šturmas) ir kovinis rengimas (rengimasis) jai lauko pratybos kareivinių režimu tarnyba kareivinių režimu aukštesniu nei įprastinis budrumo lygiu specialioji žvalgyba ir kovinis rengimas (rengimasis) jai kitų užduočių vykdymas ypatingų (kontrteroristinių) ir (ar) specialiųjų operacijų metu ir kovinis rengimas (rengimasis) joms	2 3 2,5 1,5 1

––––––––––––––

1. Už tą patį laikotarpį profesinės karo tarnybos kariams mokamas tik vienas iš patvirtintų dydžių, nustatytų pareigoms, susijusioms su ypatinga specifika, ir šias pareigas atitinkantis tarnybinio atlyginimo priedas.

2. Priedas profesinės karo tarnybos kariams, krašto apsaugos ministro ar jo įgalioto asmens įsakymu pasiųstiems atlikti tarnybinės užduoties tarptautinės operacijos vietovėje, didinamas už kiekvieną tarnybos dieną 0,17 bazinio dydžio, kai siunčiama iki 90 kalendorinių dienų laikotarpiui.

3. Priedas profesinės karo tarnybos kariams, atliekantiems tarnybą karinių jūrų pajėgų karo laive, plaukiojančiame Lietuvos Respublikos teritorinėje jūroje ar išskirtinėje ekonominėje zonoje, taip pat kitų valstybių teritorinėje jūroje ar išskirtinėje ekonominėje zonoje arba atviroje jūroje, didinamas už kiekvieną plaukiojimo dieną (išskyrus dienas, kai įplaukiama į kitų valstybių uostus) 0,2 bazinio dydžio – kai išplaukiama ne trumpiau kaip vienai kalendorinei dienai.

4. Priedas profesinės karo tarnybos kariams apskaičiuojamas proporcingai nustatytam koeficientui, mėnesio kalendorinių dienų skaičiui ir dienų skaičiui, kai tiesiogiai buvo vykdomos užduotys, kurioms atlikti reikia ypatingos psichologinės ir fizinės ištvermės.

––––––––––––––––––––